Sciant omnes presentes litteras inspecturi quod domina Vilana de Chandostre laude et assensu filiarum suarum videlicet Adeline et Alailenot vendidit P... abbati Sancti Stephani diuionensis et ecclesie sue domum suam quæ sita est in burco iuxta domum Johannis Teste cum banco sito ante eandem domum pro sexaginta duabus libris diuionensibus predicte Vilanæ computatis et traditis Margareta etiam eius filia et Willelmus maritus eius, Juhanna et Humbelmus de Sancto Sequano eius maritus, Viloz et Odo de Baisse maritus eius, Nicola et Evaudoz de Thar maritus ipsius, Elisabeth et Willelmus maritus eius hoc voluerunt et laudauerunt et contra omnes calumpniantes qui si forte apparuerint tenentur grantire. In cuius rei testimonium, ego R. decanus capelle ducis et ego O. decanus christianitatis diuionensis ad preces predicte Vilanæ et omnium aliorum pronominatorum sigillorum nostrorum munimine presentem paginam roboramus. Actum anno domini M°. CC°. tricesimo secundo.